*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*78. számú előterjesztés*

Bátaszék Város Önkormányzat Képviselő-testületének 2022. április 27-én

16 órakor megtartandó ülésére

Döntés a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt támogatási kérelmének benyújtásáról

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2022. 04. 26. |

***Tisztelt Képviselő-testület!***

Közzétételre került a 2021-27-es időszak egyes pályázati felhívásai. A TOP\_Plusz-3.3.2-21 Helyi egészségügyi és szociális infrastruktúra fejlesztése pályázat keretében támogatható a jó minőségű közszolgáltatásokhoz való hozzáférés javítása érdekében egészségügyi alapellátás, járóbeteg szakellátás, prehospitális sürgősségi ellátás, valamint szociális alapszolgáltatások és gyermekjóléti alapellátások fejlesztése. Az infrastruktúra fejlesztés, során a már működő ellátások fejlesztése (kivéve: jelzőrendszeres házi segítségnyújtás esetén) támogatható új épület építésével.

A területspecifikus melléklet alapján Dél-Tolna fejlesztési célterületre elkülönített indikatív keretösszeg 880 millió Ft., a vissza nem térítendő támogatás indikatív keretösszege minimum 100 millió Ft, maximum 400 millió Ft.

A támogatási kérelem benyújtásának időtartama: 2022. április 1. - 2022. június 1.

A támogatás intenzitása 100%, így önkormányzati saját forrásra nincs szükség eredményes pályázás esetén.

Bátaszék Város Önkormányzat Képviselő-testülete 80/2022.(IV.13.) önkormányzati határozatával a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt pályázatának benyújtásához szükséges megalapozó dokumentumot – annak „D” változatát – hagyta jóvá.

Javasoljuk, hogy 400 millió Forint összegű vissza nem térítendő támogatás igénylésére támogatási kérelem benyújtását.

***H a t á r o z a t i j a v a s l a t :***

**a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú támogatási kérelem benyújtásának jóváhagyására**

Bátaszék Város Önkormányzatának Képviselő-testülete,

a TOP\_Plusz-3.3.2-21 Helyi egészségügyi és szociális infrastruktúra fejlesztése című felhívás keretében **Szociális alapszolgáltatások fejlesztése Bátaszéken** elnevezéssel a 80/2022.(IV.13.) határozattal jóváhagyott „D” változatot tartalmazó támogatási kérelem benyújtását jóváhagyja.

*Határidő:* 2022. június 1.

*Felelős*: Kondriczné dr. Varga Erzsébet jegyző

 (a határozat megküldéséért)

*Határozatról értesül*: Tolna Megyei Önkormányzati Hivatal

 Bátaszéki KÖH városüz. iroda

Bátaszéki KÖH pénzügyi iroda

 irattár